J วิ่ง 6% ตอบรับปี 64 กำไรโต 186% แตะ 161 ลบ. แจกปันผล 0.03 บ. ขึ้น XD 19 เม.ย.นี้
J วิ่ง 6% ตอบรับปี 64 กำไรโต 186% แตะ 161 ลบ. หลังเปิดตัวโครงการใหม่- ต้นทุนลด พร้อมแจกปันผล 0.03 บ. ขึ้น XD 19 เม.ย. โดยวันจ่ายเงินปันผล 5 พ.ค. 65
23 ก.พ. 2565

ผู้สื่อข่าวรายงานว่า วันนี้ (23 ก.พ. 2565) ราคาหุ้น บริษัท เจเอเอส แอสเซ็ท จำกัด (มหาชน) หรือ J ณ เวลา 11:19 น. อยู่ที่ระดับ 4.30 บาท บวกไป 0.24 บาท หรือขึ้นไป 5.91% โดยทำจุดสูงสุดที่ระดับ 4.68 บาท และทำจุดสูงสุดที่ระดับ 4.26 บาท ด้วยมูลค่าการซื้อขาย 109.48 ล้านบาท

โดยราคาหุ้น J ปรับตัวขึ้นส่วนหนึ่งเป็นการเข้าเก็งกำไรหลังจากบริษัทฯ ประกาศผลการดำเนินงานปี 2564 สิ้นสุดวันที่ 31 ธันวาคม 2564 บริษัทฯ มีกำไรสุทธิ 161.44 ล้านบาท เพิ่มขึ้น 186.04% จากงวดเดียวกันของปีก่อนมีกำไรสุทธิ 56.44 ล้านบาท ซึ่งเป็นผลจากการที่บริษัทฯ เปิดตัวโครงการใหม่ ปรับลดต้นทุนการดำเนินงานที่ลดลง และต้นทุนค่าใช้จ่ายที่ลดลง
นอกจากนี้บริษัทฯ ประกาศจ่ายปันผลงวดดำเนินงานวันที่ 1 ม.ค. 2564 ถึงวันที่ 31 ธ.ค. 2564  และกำไรสะสมเป็นเงินสดในอัตราหุ้นละ 0.03 บาท โดยกำหนดขึ้นเครื่องหมาย XD วันที่ 19  เม.ย. 2565 และกำหนดจ่ายเงินปันผลในวันที่ 5 พ.ค. 2565